പൂനെയിൽ വിജയകരമായി നടപ്പാക്കിയ ഫ്യുവൽ @ ഡോർസ്റ്റെപ്പ് പദ്ധതി ഇന്ത്യൻ ഓയിൽ കോർപ്പറേഷൻ ചെന്നൈയിലും ആരംഭിച്ചു . റിപോസ് മൊബൈൽ ആപ്ലിക്കേഷൻ വഴി ഓർഡർ ചെയ്യുന്നവർക്ക് ഇന്ധനം സ്ഥലത്ത് എത്തിച്ച് കൊടുക്കുന്നതാണ് പദ്ധതി . നിലവിൽ ഡീസൽ മാത്രമാണ് ഇത്തരത്തിൽ വിതരണം ചെയ്യുന്നത് . പ്രൈവറ്റ് വാഹന ഉടമകളെ ലക്ഷ്യമിട്ടല്ല മറിച്ച് ഇൻഡസ്ട്രിയൽ ഉപഭോക്താക്കളെ ലക്ഷ്യമിട്ടാണ് പദ്ധതി ആരംഭിച്ചത് . മിനിമം ഓർഡൽ പരിധി 200 ലിറ്ററാണ് . ഫ്യുവൽ ഡെലിവറി ട്രക്ക് ഉപയോഗിച്ചാണ് വിതരണം . 6000 ലിറ്റർ ഇന്ധനം ശേഖരിച്ച് വിതരണം ചെയ്യാനുളള ശേഷി ഇത്തരം സംവിധാനത്തിനുണ്ട് . ദക്ഷിണേന്ത്യയിൽ ആദ്യമായാണ് പദ്ധതി നടപ്പാക്കുന്നത് . കഴിഞ്ഞ വർഷം മാർച്ചിലാണ് ഐഒസി പദ്ധതി ആരംഭിച്ചത് . അപകട സാധ്യത കൂടുതലുളളതിനാൽ പെട്രോൾ ഇപ്രകാരം വിതരണം ചെയ്യാനാകില്ല .